Turkulainen

Turkulainen oli Turussa kerran viikossa ilmestynyt Suomen toiseksi vanhin kaupunkilehti. Turkulaisen perustivat vuonna 1958 Jorma Lundén ja Heimo Kallio, ja se jäi määräämättömän pituiselle ilmestymistauolle vuonna 2020.

Turkulainen on Kaupunkilehtien liiton perustajajäsen. Lehden nykyinen päätoimittaja on Minna Harmaala.  Turkulaista julkaisi Etelä-Suomen Media Oy, joka kuuluu Keskisuomalainen-konserniin. 

Turkulainen jaettiin Turkuun, Raisioon, Kaarinaan, Naantaliin, Lietoon, Maskuun, Ruskolle ja Paraisille.

Lehden jakelulevikki oli 138 000 kpl.

Ilmestymistauko 
Lehti on ollut ilmestymistauolla vuodesta 2020 alkaen. Tauon syyksi mainittiin "koronavirustilanteesta johtuva merkittävä toimintaympäristön muutos ja mediamainonnan voimakas lasku". Turkulainen ilmoitti 12. tammikuuta 2022 olevansa "yhä tauolla". Tauko jatkuu edelleen vuonna 2023.

Lehteä julkaisevan Etelä-Suomen Median paikallisjohtaja Karri Kannala kertoi Journalisti-lehden haastattelussa kesäkuussa 2023, ettei tauon lopettaminen, eikä toisaalta myöskään lehden virallinen lakkauttaminen, ole suunnitteilla. Lehden tilanne on hankala, koska sen tulot ovat nojanneet mainontaan, ja printtimainonnan kysyntä on nykyään vähäistä. Kannala arvioi myös Venäjän hyökkäyssodasta johtuvien maailmantaloudellisten ongelmien heijastuneen lehden tilanteeseen kielteisesti.

Päätoimittajat 
 Jorma Lundén 1958–1959 
 Eeva-Liisa Lundén 1959–1960
 Heimo Kallio 1960–1981 
 Reino Linkosaari 1981–1988 
 Juha-Pekka Jalo 1988–1990
 Kari Martiala 1990-1993
 Pauli Uusi-Kilponen 1993–1996
 Pär Landor 1996–2001
 Lasse Virtanen 2001–2004
 Marja-Leena Keinänen 2004–2009
 Pauli Komsi 2009–31.3.2010 
 Antti-Pekka Pietilä 1.4.2010–2014 
 Janne Kaijärvi 2014–2015
 Teija Uitto 1.1.2016–2017
 Janne Koivisto 2017–2019
 Minna Harmaala 2019–

Lähteet 

Suomalaiset kaupunkilehdet
Turun media